CELEX: 32020R0045
Language: sl
Date: 2020-01-20 00:00:00
Title: Izvedbena Uredba Komisije (EU) 2020/45 z dne 20. januarja 2020 o spremembi Izvedbene uredbe Komisije (EU) 2019/1379 v zvezi z razširitvijo protidampinške dajatve, uvedene na uvoz koles s poreklom iz Ljudske republike Kitajske, na uvoz nekaterih delov za kolesa s poreklom iz Ljudske republike Kitajske z Uredbo Sveta (ES) št. 71/97

21.1.2020   
               
               
                  SL
               
               
                  Uradni list Evropske unije
               
               
                  L 16/7
               
            
         IZVEDBENA UREDBA KOMISIJE (EU) 2020/45
         z dne 20. januarja 2020
         o spremembi Izvedbene uredbe Komisije (EU) 2019/1379 v zvezi z razširitvijo protidampinške dajatve, uvedene na uvoz koles s poreklom iz Ljudske republike Kitajske, na uvoz nekaterih delov za kolesa s poreklom iz Ljudske republike Kitajske z Uredbo Sveta (ES) št. 71/97
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe (EU) 2016/1036 Evropskega parlamenta in Sveta z dne 8. junija 2016 o zaščiti proti dampinškemu uvozu iz držav, ki niso članice Evropske unije (1) (v nadaljnjem besedilu: osnovna uredba), in zlasti člena 11(2) Uredbe,
         ob upoštevanju naslednjega:
         
                     (1)
                  
                  
                     Svet je z Uredbo (EGS) št. 2474/93 (2) uvedel dokončno protidampinško dajatev na uvoz koles s poreklom iz Ljudske republike Kitajske.
                  
               
                     (2)
                  
                  
                     Po preiskavi proti izogibanju so bili ukrepi z Uredbo Sveta (ES) št. 71/97 (3) razširjeni na uvoz nekaterih delov za kolesa s poreklom iz Ljudske republike Kitajske. Razširitve ukrepov po preiskavi proti izogibanju ostanejo v veljavi, dokler veljajo prvotni ukrepi.
                  
               
                     (3)
                  
                  
                     Z Izvedbeno uredbo Komisije (EU) 2019/1379 (4) so bili po pregledu zaradi izteka ukrepa v skladu s členom 11(2) Uredbe (EU) 2016/1036 ukrepi za uvoz koles s poreklom iz Ljudske republike Kitajske podaljšani za dodatnih pet let. Ker ni izrecno omenjala razširitve na nekatere dele za kolesa, je treba pojasniti, da velja podaljšanje ukrepov tudi za uvoz navedenih delov za kolesa s poreklom iz Ljudske republike Kitajske.
                  
               
                     (4)
                  
                  
                     Izvedbeno uredbo (EU) 2019/1379 bi bilo treba spremeniti tudi zato, da se pojasni, da se izdelek, ki se pregleduje, uvršča pod oznaki KN, navedeni v zadevni uredbi, samo v trenutku njene objave, in da spremembe oznak KN ne vplivajo na ukrepe.
                  
               
                     (5)
                  
                  
                     Izvedbeno uredbo (EU) 2019/1379 bi bilo zato treba ustrezno spremeniti.
                  
               
                     (6)
                  
                  
                     Ukrepi iz te uredbe so v skladu z mnenjem odbora, ustanovljenega s členom 15(1) Uredbe (EU) 2016/1036 –
                  
               SPREJELA NASLEDNJO UREDBO:
         
            Člen 1
            Izvedbena uredba (EU) 2019/1379 se spremeni:
            
                        (1)
                     
                     
                        uvodna izjava 37 se nadomesti z naslednjim:
                        
                                    „(37)
                                 
                                 
                                    Izdelek, ki se pregleduje, so dvokolesa in druga kolesa (tudi dostavni tricikli, vendar brez enokolesnikov), brez motornega pogona, ki se trenutno uvrščajo pod oznaki KN 8712 00 30 in ex 8712 00 70 (oznake TARIC 8712007091, 8712007092 in 8712007099) (v nadaljnjem besedilu: izdelek, ki se pregleduje, ali kolesa).“;
                                 
                              
                  
                        (2)
                     
                     
                        v členu 1 se odstavek 1 nadomesti z naslednjim:
                        
                           „1.   Uvede se dokončna protidampinška dajatev na uvoz dvokoles in drugih koles (tudi dostavnih triciklov, vendar brez enokolesnikov), brez motornega pogona, ki se trenutno uvrščajo pod oznaki KN 8712 00 30 in ex 8712 00 70 (oznake TARIC 8712007091, 8712007092 in 8712007099), s poreklom iz Ljudske republike Kitajske.“;
                        
                     
                  
                        (3)
                     
                     
                        v členu 1 se vstavi naslednji odstavek 4a:
                        
                           „4a.   Razširitev protidampinške dajatve, uvedene na uvoz koles s poreklom iz Ljudske republike Kitajske, na uvoz nekaterih delov za kolesa s poreklom iz Ljudske republike Kitajske z Uredbo (ES) št. 71/97 se ohrani.
                           Dokončna protidampinška dajatev iz člena 2(1) Uredbe Sveta (ES) št. 71/97 je protidampinška dajatev za ‚vse druge družbe‘, uvedena s členom 1(2) te uredbe.“
                        
                     
                  
         
            Člen 2
            Ta uredba začne veljati dan po objavi v Uradnem listu Evropske unije.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 20. januarja 2020
            
               
                  Za Komisijo
               
               
                  Predsednica
               
               Ursula VON DER LEYEN
            
         
         
            (1)  UL L 176, 30.6.2016, str. 21.
         
            (2)  Uredba Sveta (EGS) št. 2474/93 z dne 8. septembra 1993 o uvedbi dokončne protidampinške dajatve na uvoz v Skupnost koles s poreklom iz Ljudske republike Kitajske in dokončnem pobiranju začasne protidampinške dajatve (UL L 228, 9.9.1993, str. 1).
         
            (3)  Uredba Sveta (ES) št. 71/97 z dne 10. januarja 1997 o razširitvi dokončne protidampinške dajatve, uvedene z Uredbo (EGS) št. 2474/93 na kolesa s poreklom iz Ljudske republike Kitajske, na uvoz nekaterih delov za kolesa iz Ljudske republike Kitajske, in o obračunavanju razširjene dajatve na takšen uvoz, registriran po Uredbi (ES) št. 703/96 (UL L 16, 18.1.1997, str. 55).
         
            (4)  Izvedbena uredba Komisije (EU) 2019/1379 z dne 28. avgusta 2019 o uvedbi dokončne protidampinške dajatve na uvoz koles s poreklom iz Ljudske republike Kitajske, kakor je bila razširjena na uvoz koles, poslanih iz Indonezije, Malezije, Šrilanke, Tunizije, Kambodže, Pakistana in Filipinov, ne glede na to, ali so deklarirana kot izdelek s poreklom iz teh držav ali ne, po pregledu zaradi izteka ukrepa v skladu s členom 11(2) Uredbe (EU) 2016/1036 (UL L 225, 29.8.2019, str. 1).